stanford-oval/wikipedia huggingface dataset:
L’Arc-en-Ciel
Aiheesta muualla

L'Arc-en-Cielin virallinen sivusto (englanniksi)
L'Arc-en-Ciel levy-yhtiön Danger Cruen sivuilla (Arkistoitu – Internet Archive) (japaniksi)
Hyden virallinen kotisivu (japaniksi)
Kenin virallinen kotisivu (japaniksi)
Tetsun virallinen kotisivu (japaniksi)
M/S Prins Richard

| M/S Prins Richard |
| --- | --- |

Tyyppi:  Ropax
Lippuvaltio:   Tanska
Kotipaikka:  Rødbyhavn 
IMO-numero:  9144419
Omistaja:  Scandlines
Rakennustelakka:  Ørskov Christensen Staalskibsværft A/S, Fredrikshavn, Tanska
Rakennusnumero:  193
Tekniset tiedot
Pituus:  142,00 m
Leveys:  25,40 m
Syväys:  5,30 m
Bruttovetoisuus (GT):  14 621
Koneisto:  5 × MaK 8M32
Nopeus:  18,5 kn
Lähteet:  
M/S Prins Richard on Scandlinesin omistama ja operoima matkustaja-autolautta, joka liikennöi Tanskan Rødbystä Saksan Puttgardeniin. Laivalla on myös yksi raide, ja se voi kuljettaa junia. Prins Richardin matkustajakapasiteetti on 1140 matkustajaa ja matka-aika Rødbystä Puttgardeniin 45 minuuttia .
Prins Richardin sisaralus on M/S Prinsesse Benedikte.
Palvelut laivalla

Prins Richardilla on kolme ravintolaa, kaksi kauppaa, informaatio- ja rahanvaihtopiste, kokoustila 24 hengelle, leikkihuone lapsille, sekä peliautomaatteja. Lisäksi laiva on eteetön .
Maja

Puuhun rakennettu leikkimaja.
Maja on alkeellinen rakennus, jossa on suorat seinät ja katto[lähde? ], toisin kuin kodassa ja teltassa, joiden seinät ovat joko kaltevat tai kaartuvat ja yhdistyvät ylhäällä ilman varsinaista kattoa.
Majan historiaa Suomessa

Majat tulivat Suomeen ilmeisesti nuorakeraamisen kulttuurin aikana, kuten myös niitä tarkoittava sana "maja". Tällaisen majan seinät oli punottu riu'uista ja vahvistettu savella. Nurkissa oli maahan upotetut paalut. Majojen rakenne on päätelty tulipalojen yhteydessä palaneista, ja siten säilyneistä savenpaloista, sekä kulmissa olleiden paalujen kuopista. [lähde? ] Majat olivat yleensä suhteellisen pieniä. Maja ei välttämättä ollut edistystä jo aiemmin tunnettuun kotaan verrattuna, ja jo aiemmin kivikaudella Suomessa on rakennettu myös paljon isompia taloja hirsi- ja salvostekniikkaa hyödyntäen. Myöhemmin, kun siirryttiin uudelleen salvottuihin taloihin, majoja on käytetty lähinnä enää metsästäjien ja kalastajien tilapäisasumuksina.
Majat nykyään

Metsästäjien tai ulkoilijoiden tukikohtaa voidaan edelleen kutsua metsästysmajaksi tai ulkoilumajaksi, vaikka se olisikin teknisesti talo. Pihapiirissä on sen sijaan säilynyt kota, jossa ruokaa valmistetaan varsinkin kesällä. Nykyisin majat ovat lähinnä lasten leikeissä käytettäviä karkeatekoisia tai sivistyneitä leikkimökin tapaisia rakennelmia, jotka voidaan rakentaa myös esimerkiksi puuhun.
Maja on kuitenkin säilynyt käytössä majoittumista tai olemista tarkoittavana terminä, kuten vaikkapa sanat päämaja, majapaikka ja majatalo osoittavat.
Hylätty kalastus- ja metsästysmaja Parikkalan Simpelejärven rannalla.
Luettelo yleisurheilun olympiaennätyksistä

Yleisurheilu on kuulunut nykyaikaisten olympialaisten ohjelmaan olympiahistorian alusta alkaen, vuodesta 1896. Pariisin 2024 olympialaisissa sekä miehillä että naisilla on 23 kilpailutapahtumaa. Näistä tapahtumista 21 on samoja. Miesten moniottelulaji on kymmenottelu ja naisilla seitsenottelu. Pika-aitajuoksun juoksumatka on miehillä 110 metriä ja naisilla 100 metriä. Lisäksi ohjelmistossa on kaksi sekalajia; 4×400 metrin sekaviesti ja maratonkävelyn sekaviesti.
Olympiahistorian alkuaikoina ennätykset vaihtuivat huomattavasti nykyistä useammin ja varhaiset ennätykset ovat hyvinkin kaukana nykytasosta. Myöskään tilastointi ei ollut samalla tasolla, automaattinen ajanotto oli käytössä jo vuonna 1932, mutta tuli viralliseksi vasta vuonna 1972. Tietokoneavusteinen tilastointi on ollut käytössä vuodesta 1964.
Vanhin edelleen voimassa oleva olympiaennätys on Bob Beamonin pituushyppytulos 890 vuoden 1968 Mexicon olympialaisissa. Hänen tuloksensa oli myös maailmanennätys 23 vuoden ajan, ennen kuin Mike Powell hyppäsi pidemmälle vuoden 1991 Tokion MM-kilpailuissa.
Joitakin olympiaennätyksiä on rikottu, mutta tulokset on myöhemmin kumottu. Vuonna 1988 Ben Johnson teki olympia- ja maailmanennätyksen 100 metrin juoksussa, mutta tulos hylättiin myöhemmin anabolisten steroidien käytön vuoksi. Vuonna 2004 Róbert Fazekas teki kiekonheiton olympiaennätyksen, mutta hänet hylättiin dopingrikkeen vuoksi. Lontoon vuoden 2012 kisojen 50 kilometrin kävelyssä Venäjän Sergei Kirdjapkin voitti olympiakultaa olympiaennätysajalla, mutta hänen tuloksensa hylättiin neljä vuotta myöhemmin dopingrikkeen tultua ilmi. Olympiakulta myönnettiin Australian Jared Tallentille, joka sai myös nimiinsä olympiaennätyksen samassa kilpailussa saavuttamallaan ajalla.
Jamaikan Usain Boltilla on hallussaan eniten voimassa olevia olympiaennätyksiä. Hänen nimissään on henkilökohtaiset olympiaennätykset miesten 100 metrin ja 200 metrin matkoilta, sekä lisäksi Jamaikan 4×100 metrin viestijoukkueen ennätys. Kaksi nykyistä olympiaennätystä on Yhdysvaltain Jackie Joyner-Kerseellä naisten pituushypyssä ja seitsenottelussa.
Miesten ennätykset

| Tapahtuma | Tulos | Urheilija(t) | Maa | Olympialaiset |
| --- | --- | --- | --- | --- |
| 100 metrin juoksu  | 9,63  | Usain Bolt |  Jamaika (JAM) | 2012  2012 Lontoo |
| 200 metrin juoksu | 19,30  | Usain Bolt |  Jamaika (JAM) | 2008  2008 Peking |
| 400 metrin juoksu | 43,03 WR | Wayde van Niekerk |  Etelä-Afrikka (RSA) | 2016  2016 Rio de Janeiro |
| 800 metrin juoksu  | 1.40,91 WR | David Rudisha |  Kenia (KEN) | 2012  2012 Lontoo |
| 1 500 metrin juoksu  | 3.27,65 | Cole Hocker |  Yhdysvallat (USA) | 2024  2024 Pariisi |
| 5 000 metrin juoksu | 12.57,82  | Kenenisa Bekele |  Etiopia (ETH) | 2008  2008 Peking |
| 10 000 metrin juoksu | 26.43,14 | Joshua Cheptegei |  Uganda (UGA) | 2024  2024 Pariisi |
| Maraton | 2.06.26  | Tamirat Tola |  Etiopia (ETH) | 2024  2024 Pariisi |
| 110 metrin aitajuoksu | 12,91 | Liu Xiang |  Kiina (CHN) | 2004  2004 Ateena |
| 400 metrin aitajuoksu | 45,94 WR | Karsten Warholm |  Norja (NOR) | 2020  2020 Tokio |
| 3 000 metrin estejuoksu | 8.03,28  | Conseslus Kipruto |  Kenia (KEN) | 2016  2016 Rio de Janeiro |
| 4 × 100 metrin viestijuoksu | 36,84 WR | Nesta Carter Michael Frater Yohan Blake Usain Bolt |  Jamaika (JAM) | 2012  2012 Lontoo |
| 4 × 400 metrin viestijuoksu | 2.54,43  | Christopher Bailey Vernon Norwood Bryce Deadmon Rai Benjamin |  Yhdysvallat (USA) | 2024  2024 Pariisi |
| 20 kilometrin kävely | 1.18.46  | Chen Ding |  Kiina (CHN) | 2012  2012 Lontoo |
| 50 kilometrin kävely | 3.36.53  | Jared Tallent |  Australia (AUS) | 2012  2012 Lontoo |
| Korkeushyppy | 239 cm  | Charles Austin |  Yhdysvallat (USA) | 1996  1996 Atlanta |
| Seiväshyppy | 625 cm WR | Armand Duplantis |  Ruotsi (SWE) | 2024  2024 Pariisi |
| Pituushyppy | 890 cm  | Bob Beamon |  Yhdysvallat (USA) | 1968  1968 Mexico City |
| Kolmiloikka | 18,09 m  | Kenny Harrison |  Yhdysvallat (USA) | 1996  1996 Atlanta |
| Kuulantyöntö | 23,30 m  | Ryan Crouser |  Yhdysvallat (USA) | 2020  2020 Tokio |
| Kiekonheitto | 70,00 m  | Rojé Stona |  Jamaika (JAM) | 2024  2024 Pariisi |
| Moukarinheitto | 84,80 m  | Sergey Litvinov |  Neuvostoliitto (URS) | 1988  1988 Soul |
| Keihäänheitto | 92,97 m  | Arshad Nadeem |  Pakistan (PAK) | 2024  2024 Pariisi |
| Kymmenottelu | 9018 pts | Damian Warner |  Kanada (CAN) | 2020  2020 Tokio |

Lähde:
WR = Nykyinen maailmanennätys
Naisten ennätykset

| Tapahtuma | Tulos | Urheilija(t) | Maa | Olympialaiset |
| --- | --- | --- | --- | --- |
| 100 metrin juoksu  | 10,61  | Elaine Thompson-Herah |  Jamaika (JAM) | 2020  2020 Tokio |
| 200 metrin juoksu | 21,34 WR | Florence Griffith-Joyner |  Yhdysvallat (USA) | 1988  1988 Soul |
| 400 metrin juoksu | 48,17  | Marileidy Paulino |  Dominikaaninen tasavalta (DOM) | 2024  2024 Pariisi |
| 800 metrin juoksu  | 1.53,43  | Nadežda Olizarenko |  Neuvostoliitto (URS) | 1980  1980 Moskova |
| 1 500 metrin juoksu  | 3.51,29 | Faith Kipyegon |  Kenia (KEN) | 2024  2024 Pariisi |
| 5 000 metrin juoksu | 14.26,17  | Vivian Cheruiyot |  Kenia (KEN) | 2016  2016 Rio de Janeiro |
| 10 000 metrin juoksu | 29.17,45 | Almaz Ayana |  Etiopia (ETH) | 2016  2016 Rio de Janeiro |
| Maraton | 2.22.55  | Sifan Hassan |  Alankomaat (NED) | 2024  2024 Pariisi |
| 100 metrin aitajuoksu | 12,26  | Jasmine Camacho-Quinn |  Puerto Rico (PUR) | 2020  2020 Tokio |
| 400 metrin aitajuoksu | 50,37 | Sydney McLaughlin-Levrone |  Yhdysvallat (USA) | 2024  2024 Pariisi |
| 3 000 metrin estejuoksu | 8.52,76  | Winfred Yavi |  Bahrain (BRN) | 2024  2024 Pariisi |
| 4 × 100 metrin viestijuoksu | 40,82 WR | Tianna Madison Allyson Felix Bianca Knight Carmelita Jeter |  Yhdysvallat (USA) | 2012  2012 Lontoo |
| 4 × 400 metrin viestijuoksu | 3.15,17 WR | Tatjana Ledovskaja Olga Nazarova Marija Pinigina Olga Bryzgina |  Neuvostoliitto (URS) | 1988  1988 Soul |
| 20 kilometrin kävely | 1.25.16  | Qieyang Shijie |  Kiina (CHN) | 2012  2012 Lontoo |
| Korkeushyppy | 206 cm  | Jelena Slesarenko |  Venäjä (RUS) | 2004  2004 Ateena |
| Seiväshyppy | 505 cm  | Jelena Isinbajeva |  Venäjä (RUS) | 2008  2008 Peking |
| Pituushyppy | 740 cm  | Jackie Joyner-Kersee |  Yhdysvallat (USA) | 1988  1988 Soul |
| Kolmiloikka | 15,67 m WR | Yulimar Rojas |  Venezuela (VEN) | 2020  2020 Tokio |
| Kuulantyöntö | 22,41 m | Ilona Slupianek |  Itä-Saksa (GDR) | 1980  1980 Moskova |
| Kiekonheitto | 72,30 m  | Martina Hellmann |  Itä-Saksa (GDR) | 1988  1988 Soul |
| Moukarinheitto | 82,29 m  | Anita Włodarczyk |  Puola (POL) | 2016  2016 Rio de Janeiro |
| Keihäänheitto | 71,53 m  | Osleidys Menéndez |  Kuuba (CUB) | 2004  2004 Ateena |
| Seitsenottelu | 7291 pts WR | Jackie Joyner-Kersee |  Yhdysvallat (USA) | 1988  1988 Soul |
Lähde:
WR = Nykyinen maailmanennätys
Sekalajien ennätykset

| Tapahtuma | Tulos | Urheilija(t) | Maa | Olympialaiset |
| --- | --- | --- | --- | --- |
| 4 × 400 metrin sekaviestijuoksu | 3.07,41 WR | Vernon Norwood Shamier Little Bryce Deadmon Kaylyn Brown |  Yhdysvallat (USA) | 2024  2024 Pariisi |
| Maratonkävelyn sekaviesti | 2.50.31 | Álvaro Martín   María Pérez |  Espanja (ESP) | 2024  2024 Pariisi |

Lähde:
Usain Boltilla on nimissään kolme olympiaennätystä.
Jelena Isinbajeva.
M/S Puijo

M/S Puijo, ravintolaa, Heinäkuu 2018
M/S Puijo, ravintolaa keulaan päin.
M/S Puijo Savonlinnassa juhannuksena 2010
M/S Puijo on sisävesilaiva, joka liikennöi Kuopiosta Savonlinnaan. Laiva on muutettu höyrykäyttöisestä rahtialuksesta 1990-luvun alussa. Laiva liikennöi aluksi höyrykäyttöisenä myös matkustajalaivaksi muutettuna. Aluksen kone ja keittiö on uusittu keväällä 2002 ja lisätty aurinkokansi.
Aikaisemmat nimet: S/S Heino (1920–1991), S/S Anna (1914–1920), S/S Aune (1915–1922)
Ei Museoviraston perinnelaivarekisterissä
Rakennuspaikka: Maaninka
Rakennusvuosi: 1898/1914/198x
Pituus: 28,30m
Leveys: 6,27m
Syväys: 2,40m
Vetoisuus: 185 brt
Koneen tyyppi: Dieselmoottori (alun perin höyrykäyttöinen)
Koneen teho: 217 kW
Kattila: Poistettu
Polttoaine: Dieselöljy
Omistaja: Saimaan Laivamatkat Oy, Savonlinna
Käyttäjä: Saimaan Laivamatkat Oy
Kotisatama: Savonlinna
Liikennöinti: Risteilyjä Heinäveden-reittiä Savonlinna–Kuopio–Savonlinna
Matkustajia: 150
Varusteet: Ravintola, sauna (Ei käytössä ???–2018), aurinkokansi, hytit (2hlö 4kpl, ulkohytit yläkannella –2018, pohjakannella useita sisähyttejä, jotka olleet poissa käytöstä). Ulkohyteissä sähkörasiat 230V, tuuletin, lämmitin.
IMO Numero: 8,634,833.0
Saimaa4you Oy on ostanut Saimaan Laivamatkat Oy:n liiketoiminnan ja kumppanuustoiminnat. Tieto perustuu kotisivujen mspuijo.fi ilmoitukseen 09/12/2021.
Risteilyliikenne Kuopio-Savonlinna-Kuopio lopetettu ainakin toistaiseksi vuonna 2021 kesään Saimaan Laivamatkat Oy:n haettua jatkajaa risteilytoiminnalle.  Uusi omistaja ei tiettävästi risteile ko. reitillä.
Risteili tunnettua luonnonkaunista Heinävedenreittiä kaupunkien välillä. Kotisatama Savonlinna. Risteilyn pituus Saimaalla 10,5 tuntia 9.00-19.30 vuoropäivinä Savonlinnasta ja Kuopiosta. Sunnuntai laiturissa Savonlinnassa.
Aiheesta muualla

http://www.mspuijo.fi/
Makuan kieli

Makuan kieli (tunnetaan myös nimillä macua ja makhuwa) on nigeriläis-kongolainen kieli. Sitä puhuu äidinkielenään noin 3 090 000 pohjoisessa Mosambikissa elävää makuaa. Makuan läheisin sukulaiskieli on lomwe. Kielelle ei ole ainakaan toistaiseksi vakiintunut mitään tiettyä kirjoitusjärjestelmää. Se on Mosambikin puhujamäärältään suurin alkuperäiskieli.
M/S Pyhäselkä

M/S Pyhäselkä on Saimaan vesistössä liikennöivä sisävesilaiva. Laiva tunnettiin aiemmin nimellä M/S Kuopio ja sittemmin M/S Juovesi. Laiva on muutettu Pikisaari 6-rahtialuksesta vuonna 1980. Aikoinaan se tunnettiin myös S/S Arvo-nimellä. Laivaan on tehty huomattavia korjauksia ja muutoksia vuonna 2005. Laivan siirtämistä Oulujärvelle risteilykäyttöön selvitettiin keväällä 2006, mutta hankkeesta on sittemmin luovuttu. Laivan katolla ollut maisemasauna on purettu syksyllä 2008.
Tekniset tiedot

Aikaisemmat nimet: S/S Arvo (1899–1952), S/S Pikisaari 6 (1952–1981), M/S Kuopio (1981-2004) M/S Juovesi (2004-2008)
Rakennuspaikka: Paul Wahl & Co., Varkauden konepaja, Varkaus
Rakennusvuosi: 1899 (1981)
Pituus: 31,2m
Leveys: 6,86m
Syväys: 1,85m
Vetoisuus: 285 brt
Koneen tyyppi: Mercedes-Benz dieselmoottori, 22 litraa, kuusi sylinteriä (alun perin höyrykäyttöinen)
Koneen teho: Yli 500 hv
Nopeus: 10 solmua
Polttoaine: Dieselöljy
Omistajat: PM Varustamo Oy 2008- (Juovesi Oy 2005–2008, Kuopion Roll Risteilyt Oy 1980–2005)
Käyttäjä: Juovesi Oy
Kotisatama: Tuusniemi
Liikennöinti: Nykyään: Risteilyjä Juojärvellä, Rikkavedellä ja Kaavinjärvellä, Savonlinnan ympäristössä ja muualla Saimaalla. Aikaisemmin alus liikennöi Kallavedellä muun muassa Kuopion ja Savonlinnan välisessä liikenteessä
Matkustajia: 99
Varusteet: Baari, kahden hengen hyttejä kahdella kannella yhteensä 58:lle matkustajalle, viidessä hytissä oma wc, sauna, suihkut, salonki, aurinkokansi.
IMO Numero: 8,634,728.0
Runkonumero: 336
Alus ei ole Museoviraston perinnelaivarekisterissä
Aiheesta muualla

Tietoja laivasta[vanhentunut linkki]
Outokummun seutu: Sadan hengen ravintolalaiva seilaa Juojärvellä ensi kesänä[vanhentunut linkki]
Kuva aluksesta Pikisaari 6-nimellä
Maksimikortti

Filateliassa maksimikortti eli maksikortti on postikortti, jossa postimerkki on kiinnitetty kortin kuvapuolelle ja leimattu postileimalla, ja kortti, merkki ja leima liittyvät kaikki samaan aiheeseen. Maksimikorttien keräily ja tutkimus tunnetaan nimellä maksimafilia (engl. maximaphily).
Aiheesta muualla

Kuvia silta-aiheisista maksimikorteista (englanniksi)
Kuvia maksimikorteista (englanniksi)
L’Aquilan maakunta

| L’Aquilan maakunta Provincia dell’Aquila |
| --- | --- |

 Maakunnan sijainti Italiassa
Valtio:  Italia
Alue:  Abruzzo
Kuntia:  108
Hallinto:  
 – hallinnollinen keskus:  L'Aquila
 – maakuntajohtaja:  Stefania Pezzopane
Pinta-ala:  5 035 km²
Väkiluku (2007):  305 883
 – väestötiheys:  60,7 as./km²
Symbolit:  
 – puhelintunnus:  0862, 0863, 0864
Lyhenteet:  
 – rekisterikilven tunnus:  AQ
L’Aquilan maakunta (ital. Provincia dell’Aquila) on yksi Italian maakunnista. Vuoristoinen ja maan ympäröimä maakunta sijaitsee Abruzzon alueella, Italian keskiosassa. Sen pääkaupunki on L’Aquila. Yhteensä maakunnassa on kuntia 108 kappaletta.
Maakunnassa asuu noin 304 000 ihmistä. Se on pinta-alaltaan 5 034 neliökilometrin suuruinen, ja maakunnan asukastiheys on noin 60 asukasta yhtä neliökilometriä kohden.
L’Aquilan maakunnalla on rajaviivaa pohjoisessa Teramon maakunnan kanssa, etelässä Isernian maakunnan kanssa, idässä Pescaran ja Chietin maakuntien kanssa ja lännessä Frosinonen ja Rietin maakuntien sekä Rooman metropolikaupungin kanssa.
Maanjäristykset

Maakunnassa on tapahtunut useita maanjäristyksiä:
Ankara maanjäristys tuhosi L’Aquilan 1703.
Uusi suuri maanjäristys (6,3 Richterin asteikolla) kohtasi L’Aquilan kaupunkia aamuyöllä 6. huhtikuuta 2009. Järistys surmasi lukuisia ihmisiä ja tuhosi kaupungin historiallisia rakennuksia. Pääjäristystä seurasi useita jälkijäristyksiä.
Avezzanon kaupunki tuhoutui 13. tammikuuta 1915. Maanjäristys on Italian historian pahimpia, ja kuolleita oli 32 000
Aiheesta muualla

Kuvia tai muita tiedostoja aiheesta L’Aquilan maakunta Wikimedia Commonsissa
L’Aquilan maakunta
Acciano | Aielli | Alfedena | Anversa degli Abruzzi | Ateleta | Avezzano | Balsorano | Barete | Barisciano | Barrea | Bisegna | Bugnara | Cagnano Amiterno | Calascio | Campo di Giove | Campotosto | Canistro | Cansano | Capestrano | Capistrello | Capitignano | Caporciano | Cappadocia | Carapelle Calvisio | Carsoli | Castel del Monte | Castel di Ieri | Castel di Sangro | Castellafiume | Castelvecchio Calvisio | Castelvecchio Subequo | Celano | Cerchio | Civita d’Antino | Civitella Alfedena | Civitella Roveto | Cocullo | Collarmele | Collelongo | Collepietro | Corfinio | Fagnano Alto | Fontecchio | Fossa | Gagliano Aterno | Gioia dei Marsi | Goriano Sicoli | Introdacqua | L’Aquila | Lecce nei Marsi | Luco dei Marsi | Lucoli | Magliano de’ Marsi | Massa d’Albe | Molina Aterno | Montereale | Morino | Navelli | Ocre | Ofena | Opi | Oricola | Ortona dei Marsi | Ortucchio | Ovindoli | Pacentro | Pereto | Pescasseroli | Pescina | Pescocostanzo | Pettorano sul Gizio | Pizzoli | Poggio Picenze | Prata d’Ansidonia | Pratola Peligna | Prezza | Raiano | Rivisondoli | Rocca Pia | Rocca di Botte | Rocca di Cambio | Rocca di Mezzo | Roccacasale | Roccaraso | San Benedetto dei Marsi | San Benedetto in Perillis | San Demetrio ne’ Vestini | San Pio delle Camere | San Vincenzo Valle Roveto | Sant’Eusanio Forconese | Sante Marie | Santo Stefano di Sessanio | Scanno | Scontrone | Scoppito | Scurcola Marsicana | Secinaro | Sulmona | Tagliacozzo | Tione degli Abruzzi | Tornimparte | Trasacco | Villa Sant’Angelo | Villa Santa Lucia degli Abruzzi | Villalago | Villavallelonga | Villetta Barrea | Vittorito
Luettelo televisiosarjan Prätkähiiret hahmoista

Tämä on luettelo televisiosarjan Prätkähiiret hahmoista. Prätkähiiristä on tehty kaksi erillistä animaatiosarjaa, vuosina 1993 ja 2006.
Päähenkilöt

Moto (Modo)
Harmaaturkkinen hiiri. Hän menetti kotiplaneetallaan sodassa oikean käsivartensa, jonka tilalla on nyt aseella varustettu metallinen robottikäsi. Silmälappu peittää vasemman silmän ja vasemmasta etuhampaasta puuttuu pieni pala. Pitää muiden Prätkähiirien tavoin kotikaljasta ja nakkisämpylöistä (alkukielisessä sarjassa "kotikalja" on virvoitusjuomaa nimeltä "root beer"). Eräässä jaksossa Leipäjuusto yrittää saada Moton puolelleen tarjoamalla vanhan metallikäden tilalle uudenaikaisemman metallikäden.
Turbo (Throttle)
Vaaleanruskea hiiri, joka yleensä on ryhmän viisain ja älykkäin. Hän menetti kotiplaneetallaan näkönsä, minkä takia hän nykyään näkee vain Rontilta saamia lasejaan tai kypäräänsä käyttäessä.
Vinski (Vinnie)
Valkoinen hiiri, joka on luonteeltaan ryhmän uhkarohkein ja suostuu mieluiten vaarallisiin tehtäviin. Oikea puoli hänen kasvoistaan on metallisen naamion peitossa johtuen Marsin sodassa tapahtuneesta onnettomuudesta.
Santtu (Charlene "Charley" Davidson)
Pitää Chicagon kaupungissa moottoripyöräkorjaamoa. Hän auttaa Prätkähiiriä muun muassa erilaisten koneiden rakentamisessa. Hän itsekin haluaisi olla "sankari", mutta Prätkähiiret yleensä estävät tämän suojellakseen Santtua.
Päähenkilöt > Pahat päähenkilöt > Vuoden 1993 sarja

Lalli Leipäjuusto (Lawrence Limburger)
Plutolainen konna, joka käyttää naamaria Maapallolla imagonsa takia. Yrittää keinolla millä hyvänsä tuhota maapallon kuljettamalla sitä Plutoon. Lähes jokaisessa jaksossa hänen tornirakennuksensa tuhoutuu. Leipäjuusto käyttää 1900-luvun alun gangsteripukua ja kuminaamiota soluttautuakseen maanasukkaiden joukkoon. Hän on juonikas, kunnianhimoinen, kaksinaamainen ja egoistinen vastustaja. Hän sai tehtäväkseen kerätä luonnonvaroja maapallolta plutolaisille Plutoon. Vuoden 2006 sarjassa hän toimi Monttupomon lakeijana.
Professori Nuikki (Dr. Karbunkle)
Leipäjuuston hullu tiedemies, joka keksii kaikenlaisia keksintöjä Maan tuhoamiseksi ja Prätkähiirien pysäyttämiseksi.
Rasvanahka (Greasepit)
Leipäjuuston apuri, joka yleensä aina joutuu tekemisiin Prätkähiirten kanssa. Tältä henkilöltä puuttuu muutama ruuvi ja on siis tyhmänpuoleinen. Nimensä mukaisesti Rasvanahka erittää rasvaa.
Mutantti (Fred the Mutant)
Nuikin luoma mutantti.
Teuvo Tahko (Napoleon Brie)
Detroitia hallitseva plutolainen. Pienikokoinen ja silmät keskenään erivärisiä. Hän ja Leipäjuusto ovat vihollisia.
Ylipäällikkö Camembert (Lord Camembert)
Pluton ylipäällikkö ja Leipäjuuston esimies.
Päähenkilöt > Pahat päähenkilöt > Vuoden 2006 sarja

Kattinaattori (Cataclysm)
Kissatronien komentaja, Karvapallon veli.
Hannibal T. Karvapallo (Hannibal T. Hairball)
Kissatronien apulaiskomentaja Karvapallo ei ole mikään välkky, minkä lisäksi hänellä on huono tapa oksennella karvapalloja minne sattuu. Apulaiskomentaja Karvapallo yrittää saada marsilaisten uudistajan, jotta voisi laittaa koko linnunradan täyteen kissojen hiekkalaatikoita ja vallata ne itselleen.
Rami Palkki (Ronaldo Rump)
Chicagolainen liikemies, joka on kiinnostunut Rontin rakentamasta uudistajasta. Lyhyiden ja pyöreiden mittojensa lisäksi Palkki on lyhytpinnainen, erityisesti jos asiat eivät mene hänen toivomallaan tavalla. Palkin englanninkielinen nimi Rump on muunnelma amerikkalaisesta liikemiehestä Donald Trumpista.
Tohtori Katinkoski (Dr. Phineas P. Catorkian)
Kissatronilainen hullu tiedemies. Saapuessaan Maahan hän siirtyi työskentelemään Palkille.
Sivuhenkilöt

Miihkali (Rimfire) on Moton rohkea ja seikkailunhaluinen siskonpoika, Marsin puolesta taistelijoiden uutta sukupolvea. Hänellä on sama palava halu taisteluun kuin sedällään (tai oikeastaan enollaan) ja edellä mainittu seikkailunhalu saakin hänet usein pulaan, josta joku kokeneempi hänet sitten pelastaa.
Rontti (Stoker) on iäkäs marsilainen sotaveteraani, joka johtaa vapaustaistelijoiden joukkoa ja on opettanut Prätkähiirille näiden taidot. Ikääntyessään alkanut menettää otettaan. Keksi myöhemmin uudistajan.
Minni (Carbine) on marsilainen kenraali, joka on Rontin siskontytär. Hänellä on ollut romanttinen suhde Turbon kanssa.
Anni (Harley) on yksi vapaustaistelijoista ja lääkintämies. Anni oli Prätkähiirten ohella ensimmäisiä, joka sai tietää Masin petturuudesta ja joutui tämän vuoksi vangiksi. Prätkähiiret ja Rontti pelastivat Annin, mutta Masilla oli ässä hihassa ja kaappasi tämän käsisiirtimellä mukaansa paetessaan.
Kersantti Karpaasi (Sergeant Scabbard) on marsilaisarmeijan joukkojen komentaja Minnin ohella. Karpaasi tottelee nöyrästi annettuja käskyjä, mutta Minnin kertoessa totuuden armeijan korruptoitumisesta hän päätti ryhtyä taistelemaan Marsin vapaustaistelijoiden puolella.
Roope (Fourby) on mekaanikko ja monsteriautojen ystävä, joka ei siedä rikollisuutta ja ottaa siksi roistojen kiinniottamisen omaksi hommakseen. Leipäjuusto lavasti Roopen syylliseksi itse tekemäänsä rikokseen, minkä seurauksena Roope pakeni poliiseja Monttupomon valtakuntaan. Hän jäi vangiksi, mutta keräsi lopulta Monttupomon vangeista vastarintaliikkeen ja ryhtyi näiden johtajaksi. Roope ei esiinny vuoden 2006 sarjassa.
Asvaltti-Jaska (Jack McCyber) on Santun motoristiystävä, jonka erikoisalaa on virtuaalimaailmojen suunnittelu ja tutkiminen. Prätkähiiret eivät aluksi pitäneet Jaskasta, mutta lopulta ystävystyivät tämän kanssa. Jaksossa Vielä kerran Lalli! Jaska palaa Chicagoon mukanaan tuore aviovaimonsa, joka paljastui lopulta plutolaiseksi konnaksi. Jaskan keksintöihin kuuluvat mm. virtuaaliepätodellisuuden muodostava kypärä sekä suojakilvellä varusteltu virtuaaliprätkä.
Kuningas Arthur (King Arthur) on Camelottia hallitseva kuningas, joka kohtaa kolmannella tuotantokaudella Leipäjuuston ja tämän perään lähteneet Prätkähiiret. Arthurin lähimmät palvelijat ovat ritari Sir Lancelot sekä hovivelho Merlin.